ddrg/super_eurlex huggingface dataset:
PRIEDAS

Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiuo įrašu:

„Amir Muhammad Sa’id Abdal-Rahman al-Mawla“ (originalo kalba: أمیر محمد سعید عبد الرحمن المولى) (patikimi alias a) Abu Ibrahim al-Hashimi al-Qurashi, b) Hajji Abdallah, c) Abu ‘Umar al-Turkmani, d) Abdullah Qardash, e) Abu ‘Abdullah Qardash, f) al-Hajj Abdullah Qardash, g) Hajji Abdullah Al-Afari, h) `Abdul Amir Muhammad Sa'id Salbi, i) Muhammad Sa'id `Abd-al-Rahman al-Mawla, j) Amir Muhammad Sa’id ‘Abd-al-Rahman Muhammad al-Mula; taip pat žinomas kaip alias a) Al-Ustadh, b) Ustadh Ahmad). Gimimo datos: a) 1976 10 5, b) 1976 10 1. Gimimo vietos: a) Tall’Afar, Irakas, b) Mosulas, Irakas. Pilietybė: Irako. Kita informacija: Irako ir Levanto islamo valstybės, Irake įtrauktos į sąrašą kaip Al-Qaida, lyderis. Įtraukimo į sąrašą pagal 7d straipsnio 2 dalies i punktą data: 2020 5 21.“
PRIEDAS

Reglamento (EB) Nr. 881/2002 I priedo antraštinėje dalyje „Fiziniai asmenys“ išbraukiamas šis įrašas:

„Ibrahim Mohamed Khalil (alias a) Khalil Ibrahim Jassem, b) Khalil Ibrahim Mohammad, c) Khalil Ibrahim Al Zafiri, d) Khalil, e) Khalil Ibrahim al-Zahiri). Gimimo data: a) 1975 7 2, b) 1972 5 2, c) 1975 7 3, d) 1972 m., e) 1975 5 2. Gimimo vieta: a) Dayr Az-Zawr, Sirija, b) Bagdadas, Irakas, c) Mosulas, Irakas. Pilietybė: Sirijos. Paso Nr.: T04338017. Adresas: Pabėgėlių prieglauda „Alte Ziegelei“, 55128 Maincas, Vokietija. Yra nuotrauka ir pirštų atspaudai, įtrauktini į Interpolo ir JT Saugumo Tarybos specialųjį pranešimą. Įtraukimo į sąrašą pagal 7d straipsnio 2 dalies i punktą data: 2005 12 6.“
(57)

kai išorės sienų kontrolė tampa neveiksminga tokia apimtimi, kad gali sutrikti Šengeno erdvės veikimas dėl to, kad valstybė narė nesiima būtinų priemonių pagal pažeidžiamumo vertinimą arba dėl to, kad prie išorės sienų kilus konkretiems ir neproporcingiems sunkumams valstybė narė neprašė Agentūros pakankamos paramos arba neįgyvendino tokios paramos, turėtų būti vieningai, skubiai ir veiksmingai imamasi atsakomųjų veiksmų Sąjungos lygmeniu. Siekiant sumažinti šiuos pavojus ir užtikrinti geresnį koordinavimą Sąjungos lygmeniu, Komisija turėtų pasiūlyti Tarybai sprendimą, kuriuo būtų identifikuojamos priemonės, kurias turi įgyvendinti Agentūra, ir reikalaujama, kad įgyvendinant tas priemones atitinkama valstybė narė bendradarbiautų su Agentūra. Tarybai turėtų būti suteikti įgyvendinimo įgaliojimai priimti tokį sprendimą dėl galimai politiškai jautraus priemonių, dėl kurių turi būti priimtas sprendimas, pobūdžio, kurios, kaip tikėtina, bus susijusios su nacionaliniais vykdomaisiais ir vykdymo užtikrinimo įgaliojimais. Tuomet Agentūra turėtų nustatyti veiksmus, kurių reikia imtis, kad būtų praktiškai įgyvendintos Tarybos sprendime nurodytos priemonės. Agentūra kartu su atitinkama valstybe nare turėtų parengti veiklos planą. Atitinkama valstybė narė turėtų sudaryti palankesnes sąlygas Tarybos sprendimo ir veiklos plano įgyvendinimui, inter alia, įvykdydama savo šiame reglamente numatytas pareigas. Jei atitinkama valstybė narė neįvykdo to Tarybos sprendimo per 30 dienų ir nebendradarbiauja su Agentūra įgyvendinant tame sprendime nurodytas priemones, Komisija turėtų galėti inicijuoti Reglamento (ES) 2016/399 29 straipsnyje numatytą specialią procedūrą, skirtą reaguoti į išskirtines aplinkybes, kurios kelia grėsmę bendram erdvės be vidaus sienų kontrolės veikimui;
(73)

pagal prie ES sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį reglamentą ir jis nėra jai privalomas ar taikomas. Kadangi šis reglamentas tiek, kiek jo nuostatos susijusios su SIS, kuriai taikomas Reglamentas (ES) 2018/1862, grindžiamas Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šio reglamento, Danija turi nuspręsti, ar jį įtrauks į savo nacionalinę teisę;
(5)

lengvas šrifto skaitymas priklauso nuo įvairių veiksnių, be kita ko, santykio tarp skaitymo atstumo, ženklų aukščio ir galimybės lengvai padidinti šrifto dydį, kai santrauka pateikta elektroniniu būdu. Laikoma, kad skaitant iš arti bent 10 dydžio šriftas daugeliui vartotojų yra lengvai perskaitomas. Antraštės turėtų būti aiškiai išskirtos iš teksto, pavyzdžiui, didesniu šriftu. Skaitomumui palengvinti galima būtų naudoti įprastus šriftus be užraitų. Be to, lengvą skaitomumą reikėtų užtikrinti ir pagal pažangiausią praktiką nustatant pakankamą šrifto ir fono kontrastą, ypač kai naudojamos spalvos;
c)

informuoja pirkėją (-us), kad: i) gyvūniniai produktai ir sudėtiniai produktai, skirti pateikti rinkai, turi būti vartojami tik vietoje ir kad šie produktai jokiomis aplinkybėmis negali būti persiunčiami į kitas Sąjungos teritorijos dalis; ii) perpardavimo atveju pirkėjas (-ai) privalo informuoti naująjį pirkėją (-us), kai pastarasis (-ieji) yra komercinės veiklos vykdytojas (-ai), apie apribojimus pagal c punkto i papunktį;
c)

Ew apskaičiuojamas kWh per ciklą, kaip nurodyta toliau, ir suapvalinamas iki tūkstantųjų: čia: EW,full – buitinės skalbyklės arba buitinės skalbyklės-džiovyklės skalbimo ciklo suvartojamos energijos kiekis pagal „eco 40–60“ programą, esant vardiniam skalbimo ciklo pajėgumui, suapvalintas iki tūkstantųjų; EW,½ – buitinės skalbyklės arba buitinės skalbyklės-džiovyklės skalbimo ciklo suvartojamos energijos kiekis pagal „eco 40–60“ programą, esant pusei vardinio skalbimo ciklo pajėgumo, suapvalintas iki tūkstantųjų; EW,1/4 – buitinės skalbyklės arba buitinės skalbyklės-džiovyklės skalbimo ciklo suvartojamos energijos kiekis pagal „eco 40–60“ programą, esant ketvirčiui vardinio skalbimo ciklo pajėgumo, suapvalintas iki tūkstantųjų; A – vardinio skalbimo ciklo pajėgumo svertinis koeficientas, suapvalintas iki tūkstantųjų; B – pusės vardinio skalbimo ciklo pajėgumo svertinis koeficientas, suapvalintas iki tūkstantųjų; C – ketvirčio vardinio skalbimo ciklo pajėgumo svertinis koeficientas, suapvalintas iki tūkstantųjų; Buitinių skalbyklių, kurių vardinis pajėgumas yra mažesnis arba lygus 3 kg, ir buitinių skalbyklių-džiovyklių, kurių vardinis skalbimo ciklo pajėgumas yra mažesnis arba lygus 3 kg, A turi būti lygus 1; B ir C turi būti lygūs 0; kitų buitinių skalbyklių ir buitinių skalbyklių-džiovyklių svertinių koeficientų vertės priklauso nuo vardinio pajėgumo pagal šias lygtis: A = –0,0391 × c + 0,6918 B = –0,0109 × c + 0,3582 C = 1 – (A + B) čia c – buitinės skalbyklės vardinis pajėgumas arba buitinės skalbyklės-džiovyklės vardinis skalbimo ciklo pajėgumas.
(179)

Eksportuojantys gamintojai CFI ir „Eurochem“ tvirtino, kad Sąjungos pramonė padidino savo pardavimą eksportui sumažinusi pardavimą Sąjungoje ir būtent dėl to, o ne dėl padidėjusio importo iš nagrinėjamųjų šalių, sumažėjo Sąjungos pramonės rinkos dalis. „Eurochem“ taip pat tvirtino, kad Sąjungos pramonė nusprendė sutelkti dėmesį į pelningesnius azoto produktus, kaip antai amonio nitratą, taip sumažindama Sąjungoje KAN rinką; po galutinio faktų atskleidimo tas tvirtinimas buvo pakartotas. Po galutinio faktų atskleidimo taip pat buvo pakartota, kad importas buvo būtinas spragai užpildyti, nes Sąjungos pramonė nebebuvo suinteresuota gaminti KAN savo pirkėjams Sąjungoje. Kaip jau paaiškinta laikinojo reglamento 5.2.2 punkte, padidėjusiu (maždaug 280 000 tonų) Sąjungos pramonės pardavimu jos eksporto rinkose pavyko kompensuoti tik nedidelę maždaug 700 000 tonų, kurių ji neteko Sąjungos rinkoje, dalį. NET turint omenyje per tą patį laikotarpį sumažėjusį suvartojimą, negalima laikyti, kad Sąjungos pramonė nebegalėjo aprūpinti savo pirkėjų Sąjungoje, nes padidino pardavimą eksportui. Komisija mano, jog tai, kad kai kurie Sąjungos gamintojai nusprendė pradėti gaminti kitus produktus (kaip pažymėta laikinojo reglamento 139 konstatuojamojoje dalyje), yra logiška Sąjungos gamintojų pasirinkta priemonė pradėjus mažėti pelningumui ir KAN kainoms Sąjungoje dėl importo iš nagrinėjamųjų šalių. Be to, šios bylos aplinkybėmis Sąjungos pramonės patiriama žala negalėjo padidėti dėl to, kad gamintojai ėmė labiau orientuotis į eksporto rinkas; tai kaip tik galbūt padėjo šiek tiek sumažinti importo dempingo kaina sukeltą žalą. Primenama, kad per nagrinėjamąjį laikotarpį Sąjungos pramonės pajėgumų naudojimo koeficientas sumažėjo 7 procentiniais punktais iki 46 %. Taigi padidėjęs pardavimas eksportui nepadarė neigiamo poveikio Sąjungos pramonės gebėjimui aprūpinti Sąjungos rinką. Todėl šie tvirtinimai atmetami.
(15)

be to, prieštaravimo teikėjai iš trečiųjų šalių laikėsi nuomonės, kad „Havarti“ pavadinimo kaip saugomos geografinės nuorodos įregistravimas keltų grėsmę tapataus pavadinimo, prekių ženklų ir produktų, kurie teisėtai gaminti ir pardavinėti jau daugiau kaip 5 metus, egzistavimui, o tai viena iš prieštaravimą pagrindžiančių sąlygų, nurodyta Reglamento (ES) Nr. 1151/2012 10 straipsnio 1 dalies c punkte;
(2)

pagal Reglamento (ES) Nr. 1308/2013 80 straipsnio 5 dalį ir 91 straipsnio d punktą Komisija prireikus nustato taisykles dėl analizės metodų, kuriais nustatomos vynuogių produktų fizinės, cheminės ir organoleptinės savybės. Tie metodai grindžiami bet kuriais atitinkamais Tarptautinės vynuogių ir vyno organizacijos (OIV) rekomenduojamais ir paskelbtais metodais, jeigu jie nėra neveiksmingi arba netinkami. Be to, Reglamento (ES) Nr. 1308/2013 91 straipsnio c punktu Komisija įgaliojama nustatyti taisykles, pagal kurias būtų tikrinama, ar tiems produktams buvo taikomos Sąjungoje patvirtintų vynininkystės metodų neatitinkančios procedūros;
1.

Sveikumo ženklas turi būti mažiausiai 6,5 cm pločio ir 4,5 cm aukščio ovalo formos ženklas, kuriame būtų aiškiai ir įskaitomai pateikta tokia informacija: a) šalies, kurioje yra įmonė, pavadinimas, kuris visas gali būti parašytas didžiosiomis raidėmis arba, remiantis atitinkamu ISO kodu, gali būti nurodomas kaip dviraidis kodas. Tačiau jeigu tai valstybės narės, naudotini šie kodai: BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE ir UK; b) skerdyklos patvirtinimo numeris ir c) (jeigu ženklinama Sąjungoje įsisteigusioje įmonėje) santrumpa CE, EC, EF, EG, EK, EO, EY, ES, EÜ, EB, EZ, KE arba WE. Šios santrumpos negali būti nurodomos ženkluose, kuriais ženklinama iš skerdyklų, esančių ne Sąjungoje, į Sąjungą importuojama mėsa.
—

Nacionalinis biologijos institutas (NIB, Department of Biotechnology and Systems Biology, Bacteriology and Metrology Unit, Laboratory for diagnostics of bacteria, Večna pot 111, Ljubljana, Slovėnija).
(9)

siekiant padengti trečiųjų valstybių sandorių duomenų saugyklų pripažinimo ir metines administracines priežiūros išlaidas, turėtų būti nustatytos tokioms duomenų saugykloms, kurios kreipiasi dėl pripažinimo Sąjungoje pagal Reglamentą (ES) 2015/2365, taikomų mokesčių taisyklės. Šiuo atveju pripažinimo mokestį turėtų sudaryti dvi sudedamosios dalys: išlaidos, kurių reikia, kad ESMA sutvarkytų tokių trečiųjų valstybių sandorių duomenų saugyklų paraiškas dėl pripažinimo pagal to reglamento 19 straipsnio 4 dalį, ir išlaidos, kurių reikia bendradarbiavimo susitarimams su kompetentingomis trečiosios valstybės, kurioje paraišką teikianti sandorių duomenų saugykla yra įregistruota, institucijomis sudaryti pagal to reglamento 20 straipsnį. Su bendradarbiavimo susitarimų sudarymu susijusios išlaidos turėtų būti paskirstytos pripažintoms tos pačios trečiosios valstybės sandorių duomenų saugykloms. Be to, trečiųjų valstybių sandorių duomenų saugykloms turėtų būti taikomas metinis priežiūros mokestis;
Šalies mokėjimo operacijų vertė

Visas pasaulis
(10)

oro eismo srautų valdymo (ATFM) funkcija turėtų būti įgyvendinama nepažeidžiant Tarybos reglamento (EEB) Nr. 95/93 (4). Oro uostai, kurie yra patekimo į tinklą ir išėjimo iš jo punktai, didžia dalimi lemia bendrus tinklo veiklos rezultatus. Todėl ta funkcija turėtų būti vykdoma kartu su oro uostų operatoriais, kurie veikia kaip žemės lygmens koordinatoriai, siekiant optimizuoti antžeminį pajėgumą. Dėl to padidėtų bendras tinklo pajėgumas. Be to, siekiant optimizuoti turimą tinklo, įskaitant oro uostus, pajėgumą, turėtų būti nustatytos procedūros, kuriomis būtų siekiama padidinti oro uosto laiko tarpsnių ir skrydžio planų suderinamumą;
Nr. Aprašymas Susijęs Reglamento (EB) Nr. 428/2009 I priedo punktas

VII.A7.001 Akselerometrai ir specialiai jiems suprojektuoti komponentai, išvardyti toliau: a) linijiniai akselerometrai, turintys bet kurią iš šių charakteristikų: 1. Skirti veikti, kai linijinis pagreitis yra ne didesnis nei 15 g, ir turintys bet kurią iš šių charakteristikų: a. (Rodmenų) „poslinkio“„pastovumas“ per vienerius metus mažesnis (geresnis) kaip 130 mikro g fiksuotos kalibruotosios vertės atžvilgiu, arba b. „Perskaičiavimo faktoriaus“„pastovumas“ per vienerius metus mažesnis (geresnis) kaip 130 milijonųjų dalių fiksuotos kalibruotosios vertės atžvilgiu; 2. Skirti veikti, kai linijinis pagreitis yra didesnis nei 15 g, bet mažesnis arba lygus 100 g, ir turintys bet kurią iš šių charakteristikų: a. „Poslinkio“„pakartojamumas“ mažesnis (geresnis) kaip 1 250 mikro g per vienų metų laikotarpį ir b. „Perskaičiavimo faktoriaus“„pakartojamumas“ mažesnis (geresnis) kaip 1 250 milijonųjų dalių per vienų metų laikotarpį, arba 3. Suprojektuoti naudoti inercinėse navigacijos ar vedančiosiose sistemose ir skirti veikti, kai linijinio pagreičio lygis viršija 100 g; Pastaba. Pirmiau išdėstyti punktai netaikomi akselerometrams, kuriais matuojama tik vibracija arba smūgiai. b) kampiniai ar rotaciniai akselerometrai, skirti veikti, kai linijinis pagreitis viršija 100 g. 7A001

VII.A7.002 Giroskopai arba kampinio dydžio jutikliai, turintys kurią nors iš išvardytų charakteristikų, ir specialiai jiems suprojektuoti komponentai: a) skirti veikti, kai linijinis pagreitis yra ne didesnis nei 100 g, ir turintys bet kurią iš šių charakteristikų: 1. Santykio sritį, mažesnę nei 500 laipsnių per sekundę ir turinčią bet kurią iš šių charakteristikų: a. „Poslinkio“„pastovumas“, išmatuotas esant 1 g aplinkai per vieną mėnesį, laikantis fiksuotos kalibruotosios vertės, yra mažesnis (geresnis) nei 0,5 laipsnio per valandą arba b. „Kampinis atsitiktinis dreifas“, lygus arba mažesnis (geresnis) nei 0,0035 o/h1/2, arba Pastaba. Šis punktas netaikomas „besisukančios masės giroskopams“. 2. Santykio sritį, ne mažesnę nei 500 laipsnių per sekundę ir turinčią bet kurią iš šių charakteristikų: a. „Poslinkio“„pastovumas“, išmatuotas esant 1 g aplinkai per tris minutes, laikantis fiksuotos kalibruotosios vertės, yra mažesnis (geresnis) nei 4 laipsnių per valandą arba b. „Kampinis atsitiktinis dreifas“, lygus arba mažesnis (geresnis) nei 0,1 o/h1/2, arba Pastaba. Šis punktas netaikomas „besisukančios masės giroskopams“. b) skirti veikti esant linijinio pagreičio lygiams, didesniems kaip 100 g. 7A002
(62)

Terra Avia – privatus Moldovos oro vežėjas, kurio veiklos bazė yra Šardžos tarptautiniame oro uoste (JAE). Terra Avia saugos valdymo vadovą reikėtų atnaujinti pagal Moldovos teisės aktus ir tarptautinius saugos standartus. Be to, Terra Avia ne visą savo veiklą vykdo laikydamasis saugos valdymo vadove nustatytų reikalavimų (rizikos valdymas atliekamas paviršutiniškai, saugos skatinimo veikla įgyvendinama ne iki galo, saugos auditai neatliekami) Terra Avia nėra nustačiusi veiksmingos veiklos kontrolės, susijusios su skrydžio pradėjimu, tęsimu, nukreipimu arba nutraukimu. Be to, oro vežėjo pateikta techninės priežiūros programa neatnaujinama. Be to, nors Terra Avia orlaiviai akivaizdžiai eksploatuojami rečiau, nei reikia, kad techninės priežiūros peržiūros valdybos ataskaita ir techninės priežiūros planavimo duomenys būtų laikomi galiojančiais, oro vežėjas nesvarstė galimybės parengti ir įgyvendinti mažai naudojamų orlaivių techninės priežiūros programą. Terra Avia negalėjo pademonstruoti, kaip vykdo savo įsipareigojimus, susijusius su nepertraukiamuoju tinkamumu skraidyti. Be to, oro vežėjas negalėjo įrodyti, kaip laikosi techninės priežiūros programos. Per Sąjungos vertinimo vietoje vizitą nustatyta, kad informacija apie ribotos eksploatavimo trukmės dalis buvo neišsami. Galiausiai, kalbant apie oro vežėjo Terra Avia skrydžio įgulos mokymo ir tikrinimo programą, jis negalėjo įrodyti, kad į kvalifikacijos keitimo kursą ir periodinį mokymą buvo įtraukti visi būtini elementai. Terra Avia parengė skrydžių ir skrydžio įgulos bei keleivių salono įgulos darbo ir poilsio laiko kontrolės sistemą, tačiau sistemoje nenumatyta jokia pranešimo apie bet kokius pažeidimus sistema;
3.

įterpiamas šis straipsnis: „10a straipsnis Patikrinimo procedūra, susijusi su asmens duomenų apsaugos taisyklių pažeidimais 1. Europos politinė partija arba Europos politinis fondas negali tyčia daryti įtakos arba mėginti daryti įtaką rinkimų į Europos Parlamentą rezultatams, pasinaudodami tuo, kad fizinis arba juridinis asmuo pažeidė taikytinas asmens duomenų apsaugos taisykles. 2. Jei Institucija sužino apie nacionalinės priežiūros institucijos, kaip ji apibrėžta Europos Parlamento ir Tarybos reglamento (ES) 2016/679 (*1) 4 straipsnio 21 punkte, sprendimą, kuriuo pripažįstama, kad fizinis ar juridinis asmuo pažeidė taikytinas asmens duomenų apsaugos taisykles, ir jei iš to sprendimo matyti arba jei yra kitų pagrįstų priežasčių manyti, kad pažeidimas yra susijęs su Europos politinės partijos arba Europos politinio fondo politine veikla per rinkimus į Europos Parlamentą, Institucija perduoda šį klausimą nagrinėti šio reglamento 11 straipsniu įsteigtam nepriklausomų žymių asmenų komitetui. Prireikus Institucija palaiko ryšį su atitinkama nacionaline priežiūros institucija. 3. 2 dalyje nurodytas komitetas pateikia nuomonę, ar atitinkama Europos politinė partija arba Europos politinis fondas, pasinaudodami tuo, kad padarytas tas pažeidimas, tyčia darė arba mėgino daryti įtaką rinkimų į Europos Parlamentą rezultatams. Institucija nepagrįstai nedelsdama ir ne vėliau kaip per 1 mėnesį nuo dienos, kurią ji sužinojo apie nacionalinės priežiūros institucijos priimtą sprendimą, paprašo pateikti nuomonę. Institucija komitetui nustato trumpą, pagrįstą terminą nuomonei pateikti. Komitetas laikosi to termino. 4. Institucija, atsižvelgusi į komiteto nuomonę, pagal 27 straipsnio 2 dalies a punkto vii papunktį nusprendžia, ar atitinkamai Europos politinei partijai arba atitinkamam Europos politiniam fondui skirti finansines sankcijas. Institucijos sprendimas, visų pirma dėl komiteto nuomonės, turi būti tinkamai pagrįstas ir nedelsiant paskelbtas. 5. Šiame straipsnyje nustatyta procedūra nedaro poveikio 10 straipsnyje nustatytai procedūrai. (*1) 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).“"
(4)

pagal Reglamento (EB) Nr. 110/2008 17 straipsnio 7 dalį ir Komisijos įgyvendinimo reglamento (ES) Nr. 716/2013 (3) 13 straipsnio 1 dalį Ispanijos organizacija Unión Española del Licor ir Belgijos organizacija Vinum et Spiritus per nurodytą laikotarpį pateikė prieštaravimus dėl pavadinimo „Tequila“ įregistravimo kaip geografinės nuorodos. Komisijos nuomone, abu prieštaravimai yra priimtini pagal Įgyvendinimo reglamento (ES) Nr. 716/2013 14 straipsnį; taip pat buvo gautas Unión de Licoristas Cataluña prieštaravimas, o Unión Española del Licor ir Vinum et Spiritus pateikė papildomos informacijos, tačiau jie buvo laikomi nepriimtinais pagal Įgyvendinimo reglamento (ES) Nr. 716/2013 14 straipsnio 1 dalį, nes nebuvo pateikti per Reglamento (EB) Nr. 110/2008 17 straipsnio 7 dalyje nurodytą laikotarpį;
(4)

siekiant išvengti galimo tradicinių prekybos srautų sutrikdymo tarp atitinkamų atokiausių regionų ir Jungtinės Karalystės, atitinkamų perdirbtų produktų kiekiai, kurie dabar iš Madeiros ir Kanarų salų siunčiami į Jungtinę Karalystę, kaip valstybę narę, Įgyvendinimo reglamento (ES) Nr. 180/2014 III ir IV prieduose turėtų būti nurodomi kaip eksportas į trečiąsias šalis. Be to, to reglamento VI priede Jungtinė Karalystė turėtų būti nurodoma kaip trečioji šalis;
(22)

Be to, per konsultacijas su Kambodžos prekybos ministerija ir Pramonės ir amatų ministerija buvo patvirtinta, kad vienintelis bendradarbiaujantis Kambodžos eksportuojantis gamintojas (WKB) yra vienintelis tiriamojo produkto gamintojas ir eksportuotojas Kambodžoje.
(6)

nedarant poveikio visuotinio susirinkimo sušaukimui ir siekiant užtikrinti automatinį informacijos apdorojimą, reikia nustatyti būtinuosius reikalavimus, susijusius su tuo, kokią informaciją ir kokiu formatu reikia teikti standartizuotame pranešime apie susirinkimą, kuris per tarpininkų grandinę prireikus perduodamas akcininkams. Be to, siekiama sudaryti geresnes sąlygas akcininkams pateikti emitentui elektroninio balsavimo nurodymus;
Dirbinį (vadinamą suvarstomu įtvaru) sudaro keli kartu susiūti tekstilės medžiagos gabalai su angomis kulnui bei pirštams, apsiūtomis kaip ir dirbinio kraštai. Batviršio dalis uždengta iš nertos tekstilės medžiagos pagamintu liežuvėliu. Kitos tekstilės dalys sudarytos iš kelių tampriai nertų tekstilės medžiagų sluoksnių. Prie tekstilės medžiagos pritvirtinta dirbinio išorėje iš dalies matoma lanksti plastiko plokštelė. Plastiko plokštelė gaubia padą ir yra su batraiščių akutėmis išilgai batviršio dalies ir kabliukais išilgai aulo, kad tekstilės batraiščiais būtų galima suveržti dirbinį aplink pėdą ir blauzdą. Plastiko plokštelė dirbiniui suteikia stabilumo. Nepaisant to, jis yra lankstus, o suveržus jį batraiščiais suspaudžiama pėda ir blauzda. Šis dirbinys skirtas avėti bato viduje ir naudojamas kaip čiurnos bandažas patempus ar sumušus čiurną, plyšus raiščiams arba juos pažeidus ir tokių traumų prevencijai, taip pat esant raiščių nestabilumui. Tačiau jis negali visiškai neleisti atlikti konkretaus fizinį trūkumą turinčios kūno dalies judesio. Pooperacinės reabilitacijos metu dirbinys padeda lengviau pradėti minti koją visu svoriu. Žr. paveikslus (*1).

6307 90 10
(6)

Tarnyba taip pat padarė išvadą, kad nesant duomenų nagrinėjamosios medžiagos turėtų būti laikomos medžiagomis, galinčiomis kelti pavojų darbuotojams, kurie patiria jų ekspoziciją per odą, akis ar įkvepiant. Todėl turėtų būti imtasi tinkamų apsaugos priemonių. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedų pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(5)

Tarnyba taip pat nurodė, kad yra pripažinti pavojai dėl sąlyčio su oda ir akimis bei poveikio per kvėpavimo takus. Dauguma medžiagų klasifikuojamos kaip dirginančios kvėpavimo sistemą. Todėl turėtų būti imtasi tinkamų apsaugos priemonių. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
(1)

Reglamente (ES) 2016/429 nustatomos gyvūnų ligų, kurios perduodamos gyvūnams arba žmonėms, prevencijos ir kontrolės taisyklės, įskaitant prioritetų, susijusių su Sąjungai susirūpinimą keliančiomis ligomis, nustatymą ir tų ligų suskirstymą į kategorijas. Reglamento (ES) 2016/429 5 straipsnyje nustatyta, kad konkrečioms ligoms taikomos ligų prevencijos ir kontrolės taisyklės yra taikomos to reglamento tame straipsnyje ir II priede išvardytoms ligoms. Be to, to reglamento 5 straipsnio 3 dalyje nustatyti tam tikri kriterijai, į kuriuos reikia atsižvelgti darant dalinius to priedo sąrašo pakeitimus, o vertinimo kriterijai, kuriais reikia naudotis siekiant nustatyti, ar liga atitinka įtraukimo į sąrašą sąlygas pagal tą straipsnį, yra išdėstyti to reglamento 7 straipsnyje;
(11)

2018 m. birželio 27 d. Tarnyba priėmė mokslinę nuomonę dėl galvijų pieno bazinių išrūgų baltymų izoliato kaip naujo maisto produkto saugos pagal Reglamentą (ES) 2015/2283 (Scientific Opinion on the safety of bovine milk basic whey protein isolate as a novel food pursuant to Regulation (ES) 2015/2283) (11). Ta nuomonė atitinka Reglamento (ES) 2015/2283 11 straipsnio reikalavimus;